CELEX: 31989D0304
Language: el
Date: 1989-04-20 00:00:00
Title: 89/304/ΕΟΚ: Απόφαση της Επιτροπής της 20ής Απριλίου 1989 για τη βελτίωση της αποτελεσματικότητας των γεωργικών διαρθρώσεων στις Κάτω Χώρες, σύμφωνα με τον κανονισμό (ΕΟΚ) αριθ. 797/85 του Συμβουλίου

Avis juridique important

|

31989D0304

89/304/ΕΟΚ: Απόφαση της Επιτροπής της 20ής Απριλίου 1989 για τη βελτίωση της αποτελεσματικότητας των γεωργικών διαρθρώσεων στις Κάτω Χώρες, σύμφωνα με τον κανονισμό (ΕΟΚ) αριθ. 797/85 του Συμβουλίου  

Επίσημη Εφημερίδα αριθ. L 122 της 03/05/1989 σ. 0030 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 20ής Απριλίου 1989  για τη βελτίωση της αποτελεσματικότητας των γεωργικών διαρθρώσεων στις Κάτω Χώρες, σύμφωνα με τον κανονισμό (ΕΟΚ) αριθ. 797/85 του Συμβουλίου  (Το κείμενο στην ολλανδική γλώσσα είναι το μόνο αυθεντικό)  (89/304/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 797/85 του Συμβουλίου της 12ης Μαρτίου 1985 για τη βελτίωση της αποτελεσματικότητας των γεωργικών διαρθρώσεων (1), όπως τροποποιήθηκε τελευταία από τον κανονισμό (ΕΟΚ) αριθ. 1137/88 (2), και ιδίως το άρθρο 25 παράγραφος 3,  Εκτιμώντας:  ότι η ολλανδική κυβέρνηση ανακοίνωσε, στις 6 Ιανουαρίου 1989, σύμφωνα με το άρθρο 24 παράγραφος 4 του κανονισμού (ΕΟΚ) αριθ. 797/85, την ακόλουθη διάταξη:  απόφαση αριθ. 389 της 8ης Νοεμβρίου 1988 της διοικούσας επιτροπής του ιδρύματος που διαχειρίζεται την Τράπεζα Γεωργικής Ανάπτυξης και Εξυγίανσης, που καθορίζει το εισόδημα αναφοράς για το 1988, καθώς και το επιτόκιο των κεφαλαίων για τον υπολογισμό του εργατικού εισοδήματος, κατ' εφαρμογή του άρθρου 2 παράγραφος 2 του εν λόγω κανονισμού·  ότι, σύμφωνα με το άρθρο 25 παράγραφος 3 του κανονισμού (ΕΟΚ) αριθ. 797/85, η Επιτροπή πρέπει να αποφασίσει εάν, σε συνάρτηση με τη συμφωνία των εν λόγω διατάξεων με τον ανωτέρω κανονισμό και λαμβανομένων υπόψη των στόχων αυτού του κανονισμού καθώς και της αναγκαίας σύνδεσης μεταξύ των διαφόρων μέτρων, πληρούνται οι όροι χρηματοδοτικής συμμετοχής της Κοινότητας·  ότι οι προαναφερθείσες διατάξεις ανταποκρίνονται στους όρους και τους στόχους του παραπάνω κανονισμού·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Γεωργικών Διαρθρώσεων και Αγροτικής Ανάπτυξης,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα μέτρα που ελήφθησαν στις Κάτω Χώρες σε εφαρμογή του κανονισμού (ΕΟΚ) αριθ. 797/85 συνεχίζουν να πληρούν, λαμβανομένων υπόψη των διατάξεων που έχουν ανακοινωθεί, τους όρους για τη χρηματοδοτική συμμετοχή της Κοινότητας στην κοινή δράση που αναφέρεται στο άρθρο 1 του κανονισμού αυτού.  Άρθρο 2  Η παρούσα απόφαση απευθύνεται στο Βασίλειο των Κάτω Χωρών.  Βρυξέλλες, 20 Απριλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 93 της 30. 3. 1985, σ. 1.  (2) ΕΕ αριθ. L 108 της 29. 4. 1988, σ. 1.